Erdo‘g‘on turkiyaliklarni mamlakatda boshqaruv shaklining o‘zgarishidan qo‘rqmaslikka chaqirdi

Turkiya prezidenti Rajab Toyyib Erdo‘g‘on yangi konstitutsiyani qabul qilish hamda boshqaruv shaklini o‘zgartirish zarurligini uqtirmoqda, deb xabar beradi “TASS”.

“Yangi konstitutsiya va prezidentlik tizimi — bu prezident Toyyib Erdo‘g‘onning shaxsiy tilagi emas. Bu Turkiyaning hozirgi rivojlanish bosqichida zarurdir. Bu o‘zgarishlardan qo‘rqmaslik lozim. Biz tashabbusni barcha qo‘llab-quvvatlashini kutmoqdamiz, shunda yangi konstitutsiya va prezidentlik tizimi kuchga kiradi”, — dedi u Istanbuldagi chiqishida.
Erdo‘g‘on yangi konstitutsiya bir kishining yoki bir partiyaning manfaatlariga xizmat qilmasligini qayd qilib o‘tdi. Bundan tashqari, u parlament boshqaruv shakli tez-tez siyosiy inqirozlarga olib kelib turganini eslatib o‘tdi.